F E L H Í V Á S
Csánig Község Önkormányzata a BURSA HUNGARICA Felsőoktatási Önkormányzati Ösztöndíjpályázat 2027. évi fordulójához csatlakozva pályázatot ír ki felsőoktatási hallgatók és felsőoktatási tanulmányaikat kezdeni kívánó fiatalok számára.

Pályázatot az önkormányzat területén állandó lakóhellyel rendelkező hátrányos helyzetű magyar állampolgárok nyújthatnak be. Az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. 

Csánig Község Önkormányzatának Képviselő-testülete a Bursa Hungarica Felsőoktatási Önkormányzati Ösztöndíj támogatás feltételeit az alábbiakban határozza meg: Azon hallgatókat részesíti támogatásban, akiknek családjában az egy főre jutó nettó átlagjövedelem, a pályázat benyújtását megelőző hónapban nem haladja meg a szociális vetítési alap legkisebb összegének 600%-át (jelenleg 182.400.-Ft).
A pályázattal kapcsolatosan részletes felvilágosítást a Répcelaki Közös Önkormányzati Hivatalban Finta Brigitta szociális ügyintéző ad. Telefonos elérhetősége: 370-101 (7-es mellék)
A pályázat részletes kiírása a Répcelaki Közös Önkormányzati Hivatalban, a csánigi könyvtárban elolvasható.

Felhívjuk a figyelmet, hogy a pályázat benyújtásának határideje: 2026. november 5.
Csánig, 2026. október 5.
                                                                               Csánig Község Önkormányzata
